Et spesielt designaspekt ved bilen er aktiv nedoverkraft uten bruk av bakvinge (og den tilhørende ekstra luftmotstanden det ville gitt) ved hjelp av en vifte på 60 kW som skal gi 500 kg ekstra nedoverkraft fra stillestående. Når viften står på full hastighet avgir den om lag 120 dB med støy, som er sammenlignbart med en jetmotor på full hastighet. Bruken av vifte for nedoverkraft er trolig inspirert av Formel 1-bilen Brabham BT46 som ble konstruert av Gordon Murray og konkurrerte med en slik vifte påmontert i starten av 1978-sesongen av Formel 1 før det etter påtrykk fra de andre raserlagene kom en regelendring som forbød bevegelige aerodynamiske flater. Per 2021 er den eneste bilen på markedet med et lignende viftebasert system for nedoverkraft Gordon Murray Automotive T.50.